Svjetsko nogometno prvenstvo - poticaj ekonomiji ili besmisleni trošak?
Južna Afrika je na stadionsku i prometnu infrastrukturu potrošila 12 milijardi dolara; neki misle da je taj novac potrebniji siromašnima
Svjetsko nogometno prvenstvo jedinstvena je prilika za Južnu Afriku da se svijetu pokaže u najboljem svjetlu, a nova infrastruktura pomoći će njezinoj rastućoj ekonomiji Organizatori ovogodišnjeg Svjetskog nogometnog prvenstva u Južnoj Africi se nadaju da će ovo natjecanje oživjeti nacionalnu ekonomiju, naročito njezin turistički sektor. No, nakon nedavne turističke konvencije u Durbanu, neki tour-operatori izražavaju podijeljena očekivanja. Nogoment je bio središnja tema ovogodišnje turističke konvencije u Durbanu u Južnoj Africi. Mnogi od izložaka bili su na temu nogometa. Svjetsko nogometno prvenstvo počinje u petak, 11. lipnja, a organizatori očekuju da će ovaj jednomjesečni turnir povećati broj turista na više od 10 milijuna u ovoj godini. Također predviđaju da će stotine tisuća obožavatelja nogometa donijeti dodatne dvije milijarde dolara ekonomiji, te pomoći u stvaranju tisuća novih radnih mjesta. Siyada Mbonambi kaže da su rezervacije u njegovoj agenciji povećane za 45 posto: "Mnogi žele vidjeti afričku kulturu, našu južnoafričku kulturu. To je jedna od najtraženijih stvari – žele vidjeti krajeve gdje se proizvodi vino, kao i Zulu plesače." Elizabeth Mukumba radi za agenciju Shakaland, koja nudi posjete područjima gdje živi narod Zulu. Ona kaže da Svjetsko prvenstvo pomaže u borbi protiv neuposlenosti: "Susjedne se zemlje također nadaju da će i one imati koristi od uzbuđenja koje će pratiti ovo prvenstvo, te da će posjetitelji svratiti i do njihovih turističkih atrakcija." No, neki su turistički operateri manje oduševljeni. Loren Rutherfor iz agencije Nomad Adventure Tours kaže da visoke cijene avio karata za Južnu Afriku štete njenom biznisu: "Ljudi koji traže jeftinije destinacije neće doći ovamo, jer ne žele potrošiti tako velike novce na avionske karte. Uz to, mislim da se ljudi pomalo i plaše gužvi i nereda koji često prate nogometne događaje." Vlada Južne Afrike uložila je oko 12 milijardi u posljednje četiri godine u infrastrukturu. Kritičari kažu da je taj novac mogao biti utrošen u borbu protiv siromaštva. No, Loren Rutherfor, kao i mnogi drugi u turističkoj industriji vjeruju da će Svjetsko prvenstvo, dugoročno gledano, pomoći južnoafričkoj ekonomiji: "Ovo je dobro za Afriku, jer što više publiciteta imamo, to bolje. Što više ljudi shvati da mi imamo fantastičnu infrastrukturu, i da je ovo jedna sigurna i preljepa zemlja, to bolje po nas. Turizam stvara nova radna mjesta, a to je ono najvažnije." Mnogi vjeruju da je Svjetsko nogometno prvenstvo jedinstvena prilika za Južnu Afriku da se svijetu pokaže u najboljem svjetlu, a njena nova infrastruktura trebala bi pomoći rastućoj ekonomiji ove zemlje u nadolazećim godinama.